

คำสั่งกรมสรรพากร

ที่ ท.ป. 300/2561

เรื่อง มอบอำนาจให้รองอธิบดีกรมสรรพากรสั่งและปฏิบัติราชการแทนอธิบดีกรมสรรพากร

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เพื่อให้การปฏิบัติราชการในกองบริหารภาษีธุรกิจขนาดใหญ่เป็นไปอย่างมีประสิทธิภาพ  
สะดวกและรวดเร็ว อาศัยอำนาจตามความในมาตรา ๓๘ แห่งพระราชบัญญัติระเบียบบริหารราชการแผ่นดิน  
พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐  
มาตรา ๒ และมาตรา ๑๒ วรรคสอง แห่งประมวลรัษฎากร อธิบดีกรมสรรพากรจึงมีคำสั่ง ดังนี้

ข้อ ๑ ให้ยกเลิกคำสั่งกรมสรรพากรที่ ท.ป. ๒86/2560 เรื่อง มอบอำนาจให้รองอธิบดี  
กรมสรรพากรสั่งและปฏิบัติราชการแทนอธิบดีกรมสรรพากร ลงวันที่ ๒1 ธันวาคม พ.ศ. ๒๕60

ข้อ ๒ ให้รองอธิบดีที่กำกับดูแลและปฏิบัติราชการแทนอธิบดีกรมสรรพากรในเรื่องราชการ  
ของกองบริหารภาษีธุรกิจขนาดใหญ่ มีอำนาจสั่งและปฏิบัติราชการแทนอธิบดีกรมสรรพากร สำหรับ  
ผู้เสียภาษีที่อยู่ภายใต้การบริหารจัดเก็บภาษีอากรของกองบริหารภาษีธุรกิจขนาดใหญ่ในกรณีดังต่อไปนี้

(๑) การออกคำสั่งยึด หรืออายัด และสั่งขายทอดตลาดทรัพย์สิน รวมทั้งการถอนการยึด   
หรืออายัดทรัพย์สิน ตามมาตรา ๑๒ แห่งประมวลรัษฎากร

(๒) การออกหมายเรียกผู้ต้องรับผิดชำระภาษีอากรค้าง และบุคคลใด ๆ ที่มีเหตุอันควรเชื่อว่าจะเป็นประโยชน์แก่การจัดเก็บภาษีอากรค้างมาให้ถ้อยคำ การสั่งบุคคลดังกล่าวให้นำบัญชี  
เอกสาร หรือหลักฐานอื่น อันจำเป็นแก่การจัดเก็บภาษีอากรค้างมาตรวจสอบ ตามมาตรา ๑๒ ตรี  
แห่งประมวลรัษฎากร แต่ไม่รวมถึงการออกหมายเรียกดังต่อไปนี้

(ก) หมายเรียกเอกสารหรือหลักฐานเกี่ยวกับข้อมูลบัญชีเงินฝากธนาคารของ  
ผู้ค้างภาษีอากร

(ข) หมายเรียกหลักฐานเกี่ยวกับข้อมูลการถือหลักทรัพย์ของผู้ค้างภาษีอากร  
แบบอิเล็กทรอนิกส์

ข้อ ๓ ในกรณีที่รองอธิบดีตามข้อ ๒ ไม่อยู่ หรืออยู่แต่ไม่อาจปฏิบัติราชการได้ หรือพ้นจากตําแหน่ง  
ที่ดํารงอยู่ มอบอํานาจให้รองอธิบดีตามลําดับที่กําหนดไว้ในคําสั่งกรมสรรพากร เรื่อง การมอบอํานาจหน้าที่  
ในการสั่งและปฏิบัติราชการแทนอธิบดีกรมสรรพากรที่มีผลใช้บังคับในขณะนั้น เป็นผู้มีอํานาจสั่ง  
และปฏิบัติราชการแทนอธิบดีกรมสรรพากรตามข้อ 2

/ ข้อ 4 ...

ข้อ 4 บรรดาคำสั่งอื่นใดที่ขัด หรือแย้งกับคำสั่งนี้ ให้ใช้คำสั่งนี้แทน

ข้อ 5 คำสั่งนี้ให้ใช้บังคับตั้งแต่วันที่ที่ลงในคำสั่งนี้เป็นต้นไป

สั่ง ณ วันที่ 28 พฤศจิกายน พ.ศ. 2561

เอกนิติ นิติทัณฑ์ประภาศ

(นายเอกนิติ นิติทัณฑ์ประภาศ)

อธิบดีกรมสรรพากร